ນະຄອນຫຼວງ ມາລີ ຍັງຄວບຄຸມ ໂດຍພວກຜູ້ນໍາ ທະຫານ
ຄະນະນໍາພາທະຫານກ່າວວ່າ ນະຄອນຫຼວງຂອງມາລີ ຍັງຢູ່ໃນຄວາມຄວບຄຸມຂອງຕົນ
ຄະນະນໍາພາທະຫານມາລີ ກ່າວວ່າ ພວກເຂົາເຈົ້າຍັງຄວບຄຸມນະຄອນຫຼວງ Bamako ຢູ່ ຫຼັງຈາກກໍາລັງທີ່ຈົງຮັກພັກດີຕໍ່ປະທານາທິບໍດີ Amadou Toumani Toure ໄດ້ພະຍາ ຍາມກໍ່ລັດຖະປະຫານຊ້ອນຂຶ້ນ ເລຂານຸການປະຈໍາຮ້ອຍເອກ Amadou Sanogo ຫົວໜ້າລັດຖະປະຫານໃນວັນທີ 22 ມີ ນາຜ່ານມາ ກ່າວຕໍ່ວີໂອເອວ່າ ພວກກໍາລັງທີ່ຮູ້ຈັກກັນໃນນາມພວກງ່ອມແດງ ພ້ອມກັບທະ ຫານຕ່າງປະເທດຈຳນວນນຶ່ງ ໄດ້ທໍາການໂຈມຕີພວກທະຫານທີ່ສະໜາມບິນແລະສະຖານີ ໂທລະພາບແຫ່ງຊາດໃນນະຄອນຫຼວງນັ້ນ ສະຖານີໂທລະພາບບໍ່ໄດ້ອອກອາກາດລາຍການຂ່າວຕອນແລງຕາມປົກກະຕິໃນວັນຈັນ ວານນີ້ ຫຼັງຈາກການສູ້ລົບກັນເກີດຂຶ້ນໃນຕອນບ່າຍໆ ແຕ່ພວກສະມາຊິກຂອງກຸ່ມກໍ່ລັດຖະປະຫານ ໄດ້ອອກຖະແຫຼງການສະບັບນຶ່ງ ທີ່ຖ່າຍ ທອດທາງໂທລະພາບໃນວັນອັງຄານມື້ນີ້ ປະກາດວ່າ ສະຖານະການແມ່ນຢູ່ໃນສະພາບ ຄວບຄຸມໄດ້ແລ້ວ ກ່າວຕໍ່ວີໂອເອວ່າ ການຊ່ວງຊີງອໍານາດກັນໃນປະເທດບໍ່ໄດ້ເປັນສິ່ງທີ່ດີສໍາລັບປະຊາຊົນ ມາລີ ທ່ານ Djibril Bassole ລັດຖະມົນຕີຕ່າງປະເທດຂອງ Burkina Faso ກ່າວຕໍ່ວີໂອເອ ວ່າ ບໍ່ວ່າຜູ້ໃດກໍຕາມເຂົ້າຄວບຄຸມໃນນະຄອນ Bamako ກຸ່ມປະຊາຄົມເສດຖະກິດຂອງ ບັນດາລັດອາຟຣິກາຕາເວັນ ຕົກຫຼື ECOWAS ຈະບໍ່ຮັບເອົາການຍຶດອໍານາດຂອງພວກ ທະຫານນັ້ນຈັກເທື່ອ ແລະທ່ານກ່າວຕໍ່ໄປວ່າ ການພົບປະທີ່ໄດ້ກໍານົດໄວ້ໃນວັນອັງຄານ ມື້ນີ້ກັບຄະນະນໍາພາພວກທະຫານທີ່ກໍ່ລັດຖະປະຫານຂຶ້ນນັ້ນໄດ້ຖືກລົບລ້າງໄປແລ້ວ